6)- Zwaǧ d tlawin nniḍen (Tirumyin): Zwaǧ, d taluft nniḍen di temsalt n lɣerba, imi d ayen ad d-nef s tugett ɣur yergazen iqbayliyel iruḥen ar Fransa ama di tallit-nni taqburt neɣ di tallitagi tamirant. Di tazwara irgazen ma ttinigen, ttruḥun i wakken ad nadin ɣef lexdma wa ad dawin aɣrum. Ttaǧǧan-d tilawin-nsen d warraw-nsen di taddart, nutni, dinna di Fransa, a ttwalin ddunit temgarad ɣef tin id-ǧǧan yakan di tmurt, ayen yettaken tagnitt i kra n yergazen ad jaḥen wa ad beddelen ṛṛay uqqaru-nsen. Ad ɛiwden zwaǧ ɣef tilawin-nsen, nutenti di tmurt a ttraǧǧunt melmi ad d-asen, ur zrint ara tamsalt n zwaǧ-nsen d tilawin nniḍen, alama kan slant s ɣur medden d akken irgazen-nsent ɛiwden zwaǧ fell-asent iwin-d tilawin tiyaḍ, d tirumyen neɣ d tiqbayliyen iruḥen si tmurt.